Union Mundial pro Interlingua

Le Union Mundial pro Interlingua (UMI) es un entitate sin scopo lucrative que se dedica a promover le cognoscentia e le uso de Interlingua in le mundo.

Le UMI es un institution pro cooperation international concernente le promotion del uso de Interlingua pro communication international in situationes adequate, le information super iste lingua, le edition de manuales, dictionarios e altere publicationes de Interlingua. 

Le UMI ha membros, representantes e representationes in cinque continentes. Un consilio executive con un presidente, un secretario general, un vice-secretario e un administrator custodia le activitates quotidian del UMI. Un consilio general con al maximo duo representantes ab cata pais, in le qual il ha un representation national de interlingua, discute le lineas plus longe.

Le UMI edita le magazin bimensual, Panorama in Interlingua, con informationes international in interlingua pro un publico global: jornalismo, novas, reportages, interviews, recensiones de libros, e con foco special al diffusion de interlingua e novas de interlingua globalmente. 

 Historia 
Le UMI esseva fundate le 28 de julio 1955 al Hôtel de Ville in Tours, Francia per Ric Berger. Su historic prime presidente esseva desde 1955 al su morte 1970 Alexander Gode, su prime secretario general André Schild.Interlingua e su promotion durante 50 annos, p. 253, 261, 265 Ingvar Stenström, SSI, 2008, 270 pp

Le conferentias international occurreva in:

 Tours (Francia) 1955, 
 Basel (Switza) 1957, 
 Tours (Francia) 1959, 
 Basel (Switza) 1971, 
 Norwich (Grande Britannia) 1974, 
 Sheffield (Grande Britannia) 1983, 
 Taastrup, Copenhagen (Danmark) 1985,
 Paris (Francia) 1987, 
 Zwolle (Nederland) 1989, 
 Helsingborg (Svedia) 1991, 
 Borne (Nederland) 1993, 

 Praga (le Republica Tchec) 1995, 
 Strasburgo (Francia) 1997, 
 Focșani (Romania) 1999, 
 Gdańsk (Polonia) 2001, 
 Lovetch/Lowecz (Bulgaria) 2003, 
 Åsa, sud de Göteborg, (Svedia) 2005, 
 Kirchheimbolanden (Germania) 2009.
 Chepelare (Bulgaria) 2011,
 Åsa (Svedia) 2014,
 Benidorm (Espania) 2015,19-24 de septembre, panorama in Interlingua, anno 28 (2015) numero 5 p. 2 a 9, 11 a 13

Le UMI esseva registrate juridicamente per le autoritates francese (le subprefecto del departimento Essonne in Étampes) le 3 de augusto 2006 como association numero 0911004931.

 Referentias

 Ligamines externe 
 Sito official del UMI

Categoria:Organisation ligate a interlingua